|  |  |
| --- | --- |
| Til: | Forsvarergruppen |
| Fra: | Sekretariatet |
| Saksbehandler: | Marianne Vaslestad |
| Dato: | 3. september 2025 |
| Dokumentnr.: | 342628  |

Kommentarer til årsregnskap 2024 for Forsvarergruppen

# Innledning

Forsvarergruppens regnskap er en del av Advokatforeningens regnskap.
Advokatforeningen har siden 2015 rapportert aktivitetsbasert regnskap, for å synligjøre hvilke av foreningens formål vi bruker våre ressurser og midler på. Alle kostnader inklusive personalkostnader blir fordelt på foreningens formål, jf. foreningens vedtekter $1-1.

I Advokatforeningens aktivitetsbasert regnskap deler vi kostnadene inn i følgende formål:
- Advokatprofesjonens interesser og omdømme
- Rettsikkerhet og rettspolitikk
- Advokatetikk og disiplinærordningen,
- Medlemstjenester og medlemskommunikasjon
- Gratis råd og rettshjelp til publikum
I tillegg føres kostnader til administrasjon og styreorganer.

Sekretariatet har derfor omarbeidet regnskapet til Forsvarergruppen slik at de rapporterer aktivitetsbasertregnskap og budsjett. Aktivitetsresultatet for 2024 viser et aktivitetsunderskudd på kr 722 181,-.

# INNTEKTER

Forsvarergruppen har inntekter fra medlemsinntekter og kursinntekter. Medlemsinntekter er kontingent til Forsvarergruppen og kursinntekt er fra det årlige høstseminaret.

Medlemsinntekten for 2024 er på kr 0,659 mill. og er litt høyere enn i 2023. Inntekten fra høstseminaret for 2024 er kr 0,760 mill.

# KOSTNADER

## Generelt

I aktivitetsbasert regnskap fordeles alle kostnadene ut på foreningens formål. Alle kostnadene til Forsvarergruppen blir kostnadsført mot formålet Advokatprofesjonens interesser og omdømme. Spesifikasjon av alle kostnadene er satt opp i punkt 3.5 nedenfor.

## Personalkostnader til ansatte og tillitsvalgte

Alle ansatte i Advokatforeningen registrerer timene sin ut på foreningens prosjekter og formål via et timeregistreringssystem. På den måten får vi en god oversikt over hvor mye tid vi bruker på de ulike formålene og herunder Forsvarergruppen.

Forsvarergruppen blir belastet med personalkostnad som tilsvarer tiden sekretariatet bruker på gruppen. I 2024 registrerte sekretariatet 1257 timer på Forsvarergruppen og regnskapet er belastet med kr 731 526,- i personalkostnad til sekretariatet.

Honorar til Forsvarergruppens leder og sekretær utgjør kr 342 300,- i 2024.

## Felleskostnader

Felleskostnader er kostnader til fellestjenester som post og sentralbord, husleie, strøm, renhold, kontorkostnader, IKT-kostnader m.m. Ut fra fordelingen av personalkostnader får vi en fordelingsnøkkel som vi bruker til å fordele felleskostnadene ut på formålene. Andel felleskostnad belastet Forsvarergruppen i 2024 er kr 393 814,-

## Andre kostnader til Forsvarergruppen

Andre kostnader som Forsvarergruppen har, er kostnader knyttet til deres aktiviteter og drift. Dette er kostnader til blant annet kurskostnader, møte- og reisekostnader, kontingent i forbindelse med internasjonalt samarbeid, IKT og kontorhold til sekretær. Disse kostnadene er spesifisert i punkt 3.5. Til sammen utgjør disse kostnadene for 2024 kr 674 399,-.

## Spesifisering av kostnader etter art

Nedenfor følger en oppstilling over Forsvarergruppen kostnader for 2024 ihht til artsbasert oppstilling sammenlignet med budsjett 2024 og regnskap for 2023.

|  |  |  |  |  |
| --- | --- | --- | --- | --- |
|  | **Notat** | **Regnskap** | **Budsjett** | **Regnskap** |
| **DRIFTSINNTEKTER** | **punkt** | **2024** | **2024** | **2023** |
| Kontingent inntekter Forsvarergruppen | 2 | 659 758 | 580 000 | 581 653 |
| Kurs inntekter Forsvarergruppen | 2 | 760 100 | 700 000 | 692 945 |
| **Sum driftsinntekter** | **2** | **1 419 858** | **1 280 000** | **1 274 598** |
|  |  |  |  |  |
| **DRIFTSKOSTNADER** |  |  |  |  |
| Honorar Forsvarergruppens leder og sekretær | 3.2 | 342 300 | 342 000 | 342 300 |
| Personalkostnader sekretariatet | 3.2 | 731 526 | 533 130 | 444 924 |
| Stipend, støtte | 3.4 | 60 000 | 60 000 | 30 000 |
| Kostnader til IKT/lisenser/vedlikehold | 3.4 | 0 | 20 000 | 0 |
| Kontorkostnader | 3.4 | 15 952 | 18 500 | 18 887 |
| Kurskostnader årlige høstseminaret | 3.4 | 398 386 | 330 000 | 321 902 |
| Møte- og reisekostnader styre | 3.4 | 195 029 | 316 000 | 362 033 |
| Andel felleskostnad | 3.3 | 393 814 | 312 161 | 240 081 |
| Andre kostnader | 3.4 | 5 032 | 16 000 | 9 773 |
| **Sum driftskostnader** |  | **2 142 039** | **1 947 791** | **1 769 900** |
|  |  |  |  |  |
| **DRIFTSRESULTAT** |  | **-722 181** | **-667 791** | **-495 302** |